text: 李右讜，字獻思，號匡山，江西嘉興府豐城縣人。生平.萬曆二十八年以卓異擢山西道監察御史，號稱敢言。巡按南畿，定溧陽、桐城亂。再按京畿，冒溽暑親歷固關、倒馬、龍泉三關，兵馬、城壁、將領最殿，皆以次查考。時屬郡議開礦佐軍，疏諫得止。潞王欲造王店，部民驚擾，右讜移書責王以藩臣宜守祖訓，王氣折，事寢。淮揚流氛猖獗，奉命按視，至蠙城，即以祖陵守禦為慮，請加防築，上嘉納，賚金進級。中貴楊顯名視鹺兩淮，多不法，右讜連章暴其罪狀，得旨撤回，右讜亦尋自劾歸。弘光帝繼位，他和李日輔以原官起用，南京失陷後逝世初擊璫，顯名有異援，多蓄健兒刺客，禍且不測，堂吏泣諫，右讜不聽，疏竟上。里居數載，當事重其行，有興除輒造請，以為常。縣城頹圮，右讜與邑令相視形勢，增修雉堞，民不勞而功成。駐防兵望煙冗食，難於遽裁，白太吏立撤之，耗餉以節。舊苦編差，每僉充，身家與歲租立盡，力請兩臺，題疏永革。右讜平居恂謹，臨大事毅然不可犯，有蹇諤風，世稱真御史。有《西臺奏疏》。家族.從父李東華，禮科都給事中。從兄李右諫，萬曆十七年進士。父李東蘋，字景瑞，與兄東華同鄉舉，六上春闈不第，兄卒，謀祿養，謁選知興國州，調普安，再補安寧，攝鹽井提舉，兩攝鄉闈，稱得士。遷襄府長史，加四品服俸，卒於官。
metadata: erhwenkuo/wikipedia-zhtw
metadata: 李右讜
metadata: https://zh.wikipedia.org/wiki?curid=7520867